
Futballmérkőzések biztosításának technikai és személyi problémái és azok megoldása

TDK munkám azokon a jelenleg érvényben lévő nemzetközi és Magyarországi szabályzókon alapul, melyek meghatározzák a futballstadionok és mérkőzések biztonsági szintjét és az azokban alkalmazott technikákkal és technológiákkal szemben támasztott minimális követelményeket.
A dolgozat alapvető célja, hogy a jogalkotók és a labdarúgó szövetségek rendelkezéseinek hiányosságait feltárjam, és a gyakorlati tapasztalatok, szakértői ajánlások, és az általam készített kutatás során felmerült többlet igényekre, nehézségekre, ellentmondásokra megoldást találjak.
A mérkőzések biztonságát leginkább a balesetek és a futball huliganizmus veszélyezteti. A balesetek elkerülésére különböző épületbiztonsági megoldások alkalmazása szükséges, melyek jól lefedik a különböző helyzeteket. Ellenben a futball huliganizmus egy dinamikusan változó probléma, melyet a lakosság összetétele, gazdasági helyzete és a politika alakulása egyaránt befolyásol, így az ezzel szembeni védekezés szükségszerűen alkalmazkodó képes kell, hogy legyen.



